Doi medici de la Spitalul Sf. Pantelimon au fost reținuți în dosarul morților suspecte. Sunt acuzați de omor calificat
Trei persoane au fost reținute, miercuri, în dosarul morților suspecte de la Spitalul Pantelimon din București. Doi medici sunt acuzați de omor calificat cu premeditare, iar o asistentă de mărturie mincinoasă. Până acum, procurorii au date certe cu privire la decesul unui bărbat de 54 de ani, căruia medicii urmăriți penal i-au scăzut intenționat doza de noradrenalină. Ministrul Sănătății, Alexandru Rafila, a declarat pentru Digi24 că managerul și directorul de la Spitalul Sf. Pantelimon din București și-au dat demisia și spune că acum caută persoanele care să conducă interimar spitalul de urgență din Capitală.